ফিফা বিশ্বকাপ
ফিফা বিশ্বকাপ () (ফুটবল বিশ্বকাপ, সকার বিশ্বকাপ, অথবা শুধু বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা যেখানে ফিফা ( — উচ্চারণ: "ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌", অর্থাৎ "আন্তর্জাতিক ফুটবল সংস্থা") সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
২০১৭ ফিফা কনফেডারেশন্স কাপ
২০১৭ ফিফা কনফেডারেশন্স কাপ (ইংরেজি ভাষায়: 2017 FIFA Confederations Cup) হলো ১০ম ফিফা কনফেডারেশন্স কাপ, ফিফার দ্বারা আয়োজিত একটি চতুর্বষীয় আন্তর্জাতিক পুরুষ ফুটবল প্রতিযোগিতা। এটি ১৭ জুন হতে ২ জুলাই ২০১৭ পর্যন্ত রাশিয়ায় অনুষ্ঠিত হয়। এটি ২০১৮ ফিফা বিশ্বকাপের পূর্বে অনুষ্ঠিত সবচেয়ে বড় প্রতিযোগিতা। ফাইনালে চিলিকে হারিয়ে জার্মানি শিরোপা লাভ করে।